<classify> Rais John Magufuli amemuagiza Naibu Mkurugenzi Mkuu wa Taasisi ya Kuzuia na Kupambana na Rushwa Takukuru, Brigedia Jenerali John Mbungo kupitia ripoti ya maeneo ambayo miradi yake ya maendeleo haijatekelezwa na kuwawajibisha wanaohusika. Ametoa maelekezo hayo mapema leo, Jumatatu, kwenye maadhimisho ya kumbukizi ya Baba wa Taifa Mwalimu Julius Kambarage Nyerere, kilele cha Mbio za Mwenge wa Uhuru na Wiki ya Vijana Kitaifa katika Uwanja wa Ilulu mkoani Lindi. Ripoti hiyo iliyokabidhiwa kwa Rais Magufuli na Kiongozi wa Mbio za Mwenge, Mzee Mkongea Ally imeeleza kuwa katika kukimbiza mwenge huo nchini, ipo miradi mingi ambayo hawakuiwekea mawe ya msingi na kuizindua kutokana na viongozi wa baadhi ya maeneo husika kuwatishia.Nakukabidhi hii ripoti, fanya uchambuzi wa kila kitu, uniletee mapendekezo na namna ya kushughulikia wahusika kwenye miradi ambayo haijatekelezwa, alisema. Aliongeza kuwa wahusika ambao wanatakiwa kufikishwa mahakamani ni lazima wafikishwe haraka iwezekanavyo na wale ambao kesi zao ni kubwa apelekewe yeye ili awashughulikie. Rais Magufuli ameeleza pia kuwa Serikali ya Awamu ya Tano itaendelea kumuenzi Baba wa Taifa Mwalimu Kambarage Nyerere kwa kutekeleza ndoto alizokuwa nazo juu ya Tanzania.Tunamuenzi Mwalimu Nyerere kwa kutekeleza miradi mbalimbali kama kuboresha huduma za afya, elimu, miundombinu, kujenga uchumi wa viwanda, kuhamishia serikali jijini Dodoma na mengine mengi, ameeleza.  <topic>: kitaifa 